# Vedtekter for Lunde Arbeiderlag

* vedtatt på årsmøtet 1997
* revidert på årsmøta i 2006 og 2011

**§ 1. Føremål**

1. Lunde Arbeiderlag er partiavdeling av Nome Arbeiderparti, kommunepartiet i Det Norske Arbeiderparti, og skal arbeide etter dei retningslinene som partiet har lagt fram i program, lover og vedtak.
2. Medlem kan alle bli som er einige i føremålet og lojalt tar del i partiets og avdelingas arbeid.

**§ 2. Organisering**

1. Alle medlemer har tale-, framleggs- og stemmerett på Lunde Arbeiderlags medlems- og årsmøte.
2. Alle lagsmøte blir kunngjorte med skriftleg innkalling til partimedlemmene. Saklista skal gå fram av innkallinga. Det blir ført protokoll på alle partimøte. Kopi av protokollen blir sendt ut saman med neste møteinnkalling.

**§ 3. Styret**

1. Styret er sett saman av 5 medlemer: leiar, nestleiar, kasserar, sekretær og studieleiar. Alle skal veljast ved særskilt val. Styret skal i tillegg ha tre varamedlemer.

**§ 4. Årsmøtet**

1. Årsmøtet er partilagets øvste organ, og blir halde innan utgangen av januar.
2. Årsmøtet blir kunngjort skriftleg seinast 2 veker i førevegen. Framlegg ein vil ha behandla på årsmøtet må sendast styret seinast ei veke i førevegen.
3. Årsmøtet skal:
   1. godkjenne saklista
   2. velje møteleiar og to referentar
   3. velje to protokollunderskrivarar
   4. behandle årsmelding
   5. behandle revidert reknekap
   6. behandle budsjett
   7. behandle innsendte saker og saker styret vil fremje
   8. velje styre og varamedlemmer

Leiar blir valt for 1 år. Dei andre styremedlemmene blir valde for 2 år, likevel slik at 2 av dei er på val kvart år. 3 varamedlemer blir valde for 1 år, i prioritert rekkefølgje.

* 1. velje revisor
  2. velje valnemnd med 3 medlemer og 1 varamedlem

Medlemmene blir valde for 2 år, slik at 2 og 1 skiftesvis går ut av valnemnda kvart år. Leiaren blir valt ved særskilt val, og for 1 år. Varamedlemet er på val kvart år.

1. Alle val skjer skriftleg dersom det ligg føre meir enn eitt framlegg eller dersom nokon krev det.

**§ 5. Omframt årsmøte**

1. Styret kallar inn til omframt årsmøte minst 2 veker i førevegen dersom minst 2/5 av medlemmene krev det, eller det ligg føre eit einstemmig vedtak i styret om det.
2. Omframt årsmøte skal behandle det som 2/5 av medlemmene eller einstemmig styre krev, likevel innanfor rammene av det som gjeld for vanleg årsmøte, jfr. § 4.

**§ 6. Oppløysing**

Oppløysing av Lunde Arbeiderlag kan bare skje med ¾ fleirtal på to årsmøte i rad. Ved slik oppløysing skal partiets eignelutar tilfalle Nome Arbeiderparti.

**§ 7. Anna**

Elles gjeld lover og retningsliner vedtatt på landsmøtet i Det Norske Arbeiderparti.